CELEX: 61967CJ0026
Language: da
Date: 1968-07-11
Title: Domstolens Dom (Anden Afdeling) af 11. juli 1968. # Henri Danvin mod Kommissionen for De Europæiske Fællesskaber. # Sag 26-67.

DOMSTOLENS DOM (ANDEN AFDELING)
      AF 11. JULI 1968
      
         Henri Danvin
      
      
         mod Kommissionen for De europæiske Fællesskaber
      
      Sag 26/67
      Processprog: Fransk
      
      Angående :
      Annullation af en stiltiende beslutning om afslag på en af hr. Danvin den 12. januar 1966 indgivet anmodning om udligningstillæg og et erstatningskrav.
      Domskonklusion :
      
               1.
            
            
               Sagsøgte frifindes.
            
         
               2.
            
            
               Sagsøgte bærer sine egne omkostninger tillige med de tre fjerdedele af sagsøgerens omkostninger.
            
         Generaladvokatens forslag til afgørelse:
      
               —
            
            
               Den stiltiende beslutning fra Kommissionen for Det europæiske økonomiske Fællesskab om afslag på hr. Danvin's administrative klage bør annulleres;
            
         
               —
            
            
               Fællesskabet bør tilpligtes at betale sagsøgeren et beløb på 16783 bfr;
            
         
               —
            
            
               Sagens omkostninger bør pålægges Fællesskabet.
            
         Sammendrag
      
               1.
            
            
               Tjenestemand — vikarordning — administrationens beføjelser — midlertidig tjeneste — anvendelse forbeholdt tjenestemænd i samme kategori som dem, der skal erstattes
               (Vedtægten for tjenestemand i EØF, artikel 7)
            
         
               2.
            
            
               Sagsomkostninger — ophævelse — ganske særlig grund
               (Procesreglementets artikel 69, stk. 3)
            
         
               1.
            
            
               Vikarordningen er omfattet af administrationens generelle beføjelse til at tilrettelægge tjenesten og kan benyttes til at sikre tjenestens opretholdelse i tilfælde, hvor indehaveren af en stilling er fraværende eller forhindret; et vikariat kan imidlertid ikke strækkes over længere tid, end tjenestens normale funktion kræver under hensyn til dens objektive behov.
               Midlertidig tjeneste er kun tilladt inder for den kategori, som den tjenestemand, der skal erstattes, tilhører, og kan derfor ikke anvendes på en ansat, der har erstattet en tjenestemand fra en anden kategori end sin egen.
            
         
               2.
            
            
               Der foreligger en ganske særlig grund til at ophæve sagsomkostningerne, når en bestemmelses tavshed om sagsøgerens retsstilling giver anledning til usikkerhed med hensyn til de anvendelige retsregler.